GiliGold/VAD_KnessetCorpus huggingface dataset:
איתן גינזבורג: ראשית, נתחיל עם בקשת יושב-ראש הוועדה לקידום מעמד האישה להקדמת דיון בהצעת חוק הכשרות המשפטית והאפוטרופסות (שלילת אפוטרופסות מהורה בשל עבירה פלילית חמורה), לפני הקריאה השנייה והשלישית.
איתן גינזבורג: הוועדה סיימה את עבודתה, והצעת החוק נדונה בוועדה ואושרה לקריאה שנייה ושלישית, זכתה להסכמה ותמיכה רחבה של כל סיעות הבית בשל חשיבותה הרבה והשלכותיה על משפחות נפגעי עבירה.
איתן גינזבורג: ועל כן פונה יושב-ראש הועדה – אני הצעתי עכשיו משהו שהוא כתב – להביא את זה למליאה לקריאה השנייה והשלישית.
איתן גינזבורג: הכוונה היא היום, נכון, המזכירה?
מיכאל מלכיאלי: לפטור כאילו?
איתן גינזבורג: פטור, כן.
איתן גינזבורג: הקדמת דיון להיום.
איתן גינזבורג: אז יש מישהו שרוצה להתייחס?
איתן גינזבורג: אם לא, בואו נעבור להצבעה.
- דדון: שמונה בעד.
איתן גינזבורג: בפנינו המלצה לבחירת סגן נוסף ליושב-ראש הכנסת.
איתן גינזבורג: כאמור, בין חברי סיעות האופוזיציה הייתה הסכמה למנות סגן נוסף.
יצחק פינדרוס: מי זה האופוזיציה, כחול לבן?
מיכאל מלכיאלי: אחמד, את מי אתה הולך לייצג?
איתן גינזבורג: אנחנו קיבלנו הצעה שמוסכמת על כל סיעות האופוזיציה ביחס לחלוקת כהונתם של סגני יושב-ראש הכנסת מטעם סיעות האופוזיציה, ועל פי ההצעה, כעת בתקופה הזאת, מוצע לבחור את חבר הכנסת אחמד טיבי, בהתאם לסעיף 2 לתקנון הכנסת, כסגן יושב-ראש הכנסת.
יצחק פינדרוס: אמרת באופוזיציה?
איתן גינזבורג: עד ליום ה-13 ביוני 2021, ג' בתמוז התשפ"א.
יצחק פינדרוס: חשבתי שאתה מביא מישהו מכחול לבן, אמרת מהאופוזיציה.
יצחק פינדרוס: אתה מביא את אחמד טיבי.
יצחק פינדרוס: מה, זה אופוזיציה?
אחמד טיבי: לא, זה נציג המשותפת.
יצחק פינדרוס: נציג המשותפת – עכשיו הבנתי.
איתן גינזבורג: כן, סמי אבו שחאדה ביקש לדבר.
אלעזר שטרן: זה מקובל על המשותפת?
סמי אבו שחאדה: בוקר טוב, אדוני היושב-ראש.
סמי אבו שחאדה: אנחנו שמחים שהנציג שלנו לסגן יהיה ד"ר אחמד טיבי.
איתן גינזבורג: יופי.
מיכאל מלכיאלי: אני שמח בשמחתו.
איתן גינזבורג: אתה שמח בשמחתו.
איתן גינזבורג: כולם פה שמחים.
איתן גינזבורג: מישהו עוד רוצה להביע שמחה או צער?
אלעזר שטרן: לא יודע אם יש לנו ניסיון בכנסת.
איתן גינזבורג: נדמה לי שזה יהיה הסגן הוותיק ביותר והמנוסה ביותר בין כל סגני יושב-ראש הכנסת.
איתן גינזבורג: אז אם כך, בואו נצביע.
איתן גינזבורג: מי בעד ההמלצה למנות את אחמד טיבי כסגן יושב-ראש הכנסת, כאמור?
איתן גינזבורג: ההמלצה אושרה ותועבר לאישור המליאה.
אחמד טיבי: << נושא >> 2.
אחמד טיבי: הצעת חוק להרחבת הייצוג ההולם של בני האוכלוסייה החרדית ברשויות ובתאגידים ציבוריים (תיקוני חקיקה), התש"ף
אחמד טיבי: –2020 (פ/1223/23) – של חברי הכנסת משה גפני ויעקב אשר.
אחמד טיבי: << נושא >>
איתן גינזבורג: בפנינו, חברי הכנסת, מספר הצעות חוק שאנחנו צריכים לקבוע ועדות לדיון בהן.
איתן גינזבורג: ונעבור ראשונה ראשונה כפי שהעבירה לנו מזכירות הכנסת.
איתן גינזבורג: הצעת חוק ראשונה היא הצעת חוק ציון יום לאומי – אני לא רואה פה את חמד עמאר שזו הצעתו, אז הייתי אולי מחכה לו.
איתן גינזבורג: נראה לי שנחכה לו.
יצחק פינדרוס: יש בחוק את עיגון מעמד של השוויון - - -
איתן גינזבורג: כן, אז אני עכשיו עובר אליו: הצעת חוק להרחבת הייצוג ההולם של בני האוכלוסייה החרדית ברשויות ובתאגידים ציבוריים - - -
יצחק פינדרוס: לא, רגע, אבל אנחנו לא ב-1?
איתן גינזבורג: הדרוזים.
איתן גינזבורג: אבל אנחנו מחכים לחמד עמאר.
איתן גינזבורג: ברשותך, זו הצעת חוק שלו.
איתן גינזבורג: והוא גם חבר הוועדה הזאת, אז נראה לי שראוי לחכות לו.
איתן גינזבורג: הצעת חוק להרחבת הייצוג ההולם של בני האוכלוסייה החרדית ברשויות ובתאגידים ציבוריים (תיקוני חקיקה), של חברי הכנסת משה גפני יעקב אשר.
איתן גינזבורג: נשמעו הצעות במליאה להעביר את הצעת החוק לוועדת החוקה, חוק ומשפט או לוועדה לקידום מעמד האישה ולשוויון מגדרי.
אחמד טיבי: זה חוקה.
יצחק פינדרוס: נו, באמת.
אחמד טיבי: פינדרוס, אל תתערב, זה חוקה.
מיכאל מלכיאלי: מה ההצעה השנייה?
איתן גינזבורג: הוועדה לקידום מעמד האישה.
מיכאל מלכיאלי: האישה החרדית?
מיכאל מלכיאלי: זה גם גברים חרדים, לא רק נשים חרדיות.
טלי פלוסקוב: למישהו היה מצב רוח טוב, והוא החליט להגיד משהו במליאה במקום לשתוק, זה הכול.
אחמד טיבי: זה ועדת החוקה, אדוני, זה מה שמתאים, בוא נצביע.
איתן גינזבורג: מישהו רוצה להתייחס לזה מעבר לקריאות שהיו כאן?
תהלה פרידמן: אפשר עוד פעם להסביר?
תהלה פרידמן: אני פשוט פספסתי.
איתן גינזבורג: הצעת חוק להרחבת הייצוג ההולם של בני האוכלוסייה החרדית ברשויות ובתאגידים ציבוריים.
איתן גינזבורג: זו הצעת החוק.
איתן גינזבורג: מוצע להעביר את זה או לוועדת החוקה או לוועדה לקידום מעמד האישה.
אוסנת הילה מארק: חוקה, חוקה.
איתן גינזבורג: מי בעד העברת החוק לוועדת החוקה?
איתן גינזבורג: הצעת חוק תועבר לוועדת החוקה.
איתן גינזבורג: נעבור להצעת חוק המרכז לגביית קנסות, אגרות והוצאות (תיקון – פיצויים שהוטלו על ידי בית משפט צבאי), של חברת הכנסת אילת שקד וקבוצת חברי כנסת.
איתן גינזבורג: יש כאן הצעה להעביר את הצעת החוק לוועדת החוקה או לוועדת הכנסת.
תהלה פרידמן: רגע, מה מהות ההצעה?
בצלאל סמוטריץ': מהות ההצעה היא לאפשר למרכז לגביית קנסות לגבות גם קנסות שהוטלו בבתי משפט כנגד ארגוני טרור בגין אחריותם לפעולות טרור, שזה מוחרג היום בגלל שמדובר באזור יהודה ושומרון.
בצלאל סמוטריץ': היום המרכז לגביית קנסות, אתה הולך להוצאה לפועל ואתה יכול להציג פסקי דין.
בצלאל סמוטריץ': אם אני תבעתי אותך בבית משפט וקיבלתי פסק דין, אני יכול ללכת והמדינה עוזרת לי לממש אותו.
תהלה פרידמן: אבל המרכז לגביית קנסות אמור לפנות לחמאס - - -
בצלאל סמוטריץ': לחמאס, לרשות הפלסטינית.
בצלאל סמוטריץ': הוא לא משאיר אותי.
בצלאל סמוטריץ': מה שקורה היום הוא שהמדינה משאירה אותי כאדם פרטי.
בצלאל סמוטריץ': קיבלתי פסק דין בבית משפט של המדינה, המדינה אומרת לי: יפה שקיבלת פסק דין, עכשיו לך תתמודד לבד ותאכוף אותו.
בצלאל סמוטריץ': אני רוצה שהמדינה תעזור.
בצלאל סמוטריץ': בכל אופן, הנקודה עכשיו היא לא מה המהות של החוק, אלא ברור שהוא צריך להיות בוועדת החוקה, כי שם כל העניינים האלה מנוהלים.
יצחק פינדרוס: לא הבנתי למה ועדת הכנסת.
יצחק פינדרוס: מישהו התחרפן פה על כל סדרי הדיון של הכנסת.
קריאה: חוקה, הכול בסדר.
יצחק פינדרוס: לא, אבל למה זה מגיע בכלל?
איתן גינזבורג: חברים, על פי המלצת הלשכה המשפטית זה צריך להיות בחוקה.
יצחק פינדרוס: אז למה חשבו שלא בחוקה?
מיכאל מלכיאלי: חשבו.
מיכאל מלכיאלי: מותר לטעות.
איתן גינזבורג: מישהו רוצה לטעון בעד ועדת הכנסת?
אחמד טיבי: כמו שהציעו מעמד אישה בשבילך.
טלי פלוסקוב: בדיוק ככה.
- דדון: 11 בעד.
איתן גינזבורג: 11.
איתן גינזבורג: ההצעה תועבר לוועדת החוקה.
איתן גינזבורג: הצעת חוק-יסוד: כבוד האדם וחירותו (תיקון – הזכות לשוויון), של חבר הכנסת איתן גינזבורג וקבוצת חברי כנסת.
איתן גינזבורג: שתי הצעות: ועדת החוקה, חוק ומשפט וועדת הכנסת.
יצחק פינדרוס: למה ועדת הכנסת?
איתן גינזבורג: אני הצעתי את ועדת הכנסת.
בצלאל סמוטריץ': ברור שזה חוקה – חוקי יסוד.
אוסנת הילה מארק: זה חוק יסוד אז זה הולך לחוקה.
איתן גינזבורג: כן, אבל אני זוכר עוד כמה חוקי יסוד, כמו חוק-יסוד: הלאום, שלא היה בחוקה.
קריאה: מי אמר שזה היה בסדר?
אחמד טיבי: אמיר אוחנה עשה את זה פה.
בצלאל סמוטריץ': הוא היה בוועדה מיוחדת - - -
איתן גינזבורג: משותפת לוועדת הכנסת, נכון.
איתן גינזבורג: אני הצעתי ליושב-ראש ועדת החוקה להקים ועדה משותפת.
איתן גינזבורג: יושב-ראש ועדת החוקה סירב לכך.
איתן גינזבורג: ועל כן אני אעמוד על דעתי שהוועדה שתדון בהצעת החוק הזאת תהיה ועדת הכנסת, לאור סירובו של יושב-ראש ועדת החוקה לקיים ועדה משותפת, כפי שהיה בחוק-יסוד: הלאום.
איתן גינזבורג: היו גם עוד חוקי יסוד שנדונו בוועדות אחרות – משותפות, מיוחדות.
אחמד טיבי: לא בסדר שלא הסכים.
איתן גינזבורג: ואני חושב שאפשר להגיע להסכמה, אבל מהמקום הזה אנחנו נצטרך - - -
אופיר כץ: מה העמדה של הלשכה המשפטית?
איתן גינזבורג: הלשכה המשפטית הציעה את ועדת החוקה, חוק ומשפט.
עוזי דיין: הוועדה למעמד האישה.
אוסנת הילה מארק: אולי תיתן את זה למעמד האישה?
אוסנת הילה מארק: מה אתה אומר?
תהלה פרידמן: רגע, איתן, אני מבינה שאתה רוצה להקים ועדה מיוחדת לזה בתוך - - -
איתן גינזבורג: לא, ועדת הכנסת.
תהלה פרידמן: ועדת כנסת רגילה?
יצחק פינדרוס: אבל ממתי ועדת הכנסת דנה בהצעות חוק כאלה?
יצחק פינדרוס: אמיתי, איתן.
אחמד טיבי: אתה חדש?
יצחק פינדרוס: על מה ועדת הכנסת דנה - - -
אחמד טיבי: חוק הלאום היה משותפת.
מיכאל מלכיאלי: זה לא היה בסדר.
יצחק פינדרוס: משותפת הבנתי - - -
אחמד טיבי: חוק-יסוד יכול להיות פה.
איתן גינזבורג: אנחנו גם רוצים לקיים דיון בזה.
יצחק פינדרוס: אני מכבד את סגן יושב-ראש הכנסת, אבל עם כל הכבוד, יש סדרי דיון.
איתן גינזבורג: יש סדרי דיון.
איתן גינזבורג: יש לוועדת הכנסת סמכות לקבוע איזו ועדה תדון.
איתן גינזבורג: זה לא חוק ראשון שלא דן בדיוק בוועדה שהמליצה הלשכה המשפטית או שקבוע בתקנון הכנסת.
איתן גינזבורג: בשביל זה יש את הוועדה הזו שתקבע.
איתן גינזבורג: חמש דקות הפסקה, אנחנו חוזרים ב-09:51.
איתן גינזבורג: טוב, חברים, אנחנו מחדשים את הישיבה.
איתן גינזבורג: אם כך, אנחנו נעבור להצבעה, כפי שרצינו.
איתן גינזבורג: מי בעד העברת הצעת חוק-יסוד: כבוד האדם וחירותו (תיקון – הזכות לשוויון) לוועדת הכנסת?
- דדון: תשעה בעד.
- דדון: שבעה.
איתן גינזבורג: שבעה.
איתן גינזבורג: הצעת החוק תועבר - - -
בצלאל סמוטריץ': אני מבקש רוויזיה.
יצחק פינדרוס: רוויזיה.
איתן גינזבורג: רוויזיה.
איתן גינזבורג: נשמעה הקריאה לרוויזיה.
איתן גינזבורג: הצעת חוק הבאה:
איתן גינזבורג: הצעת חוק-יסוד: משאל עם (תיקון – יישובים באזור יהודה ושומרון), של חבר הכנסת צבי האוזר.
איתן גינזבורג: וכאן יש בקשה להעביר את זה לוועדת העבודה, הרווחה והבריאות, הוועדה המיוחדת לזכויות הילד, ועדת החוץ והביטחון וועדת החוקה, חוק ומשפט.
איתן גינזבורג: כן, חבר הכנסת האוזר.
עוזי דיין: מה קורה שלא מציעים להעביר את זה לוועדה למעמד האישה?
סמי אבו שחאדה: לגבי הרוויזיה.
איתן גינזבורג: אבל ביקשו רשות דיבור.
איתן גינזבורג: אני אודיע לגבי הרוויזיה.
איתן גינזבורג: בבקשה, חבר הכנסת האוזר.
צבי האוזר: כן, תודה רבה.
צבי האוזר: מנחם בגין ידוע באמרתו, שגם את הדברים המובנים אליהם צריך להגיד מעת לעת.
צבי האוזר: כל אזור יהודה ושומרון נמצא בטיפול ובבקרה ובדיון מתמיד בוועדת החוץ והביטחון.
צבי האוזר: ועדת החוץ והביטחון אפילו הקימה ועדת משנה ייעודית לאזור.
צבי האוזר: ולכן נדמה לי שהחקיקה הזאת, שעיקרה הוא בעצם הסדרת מנגנון מוסכם לקבלת החלטה, שעיקרה העברה אם – הייתי מוסיף ברמה האישית חלילה – אבל אם הכנסת הזאת או אם ממשלה תחליט להעביר לשלטון זר שטח שבו יש יישוב ישראלי ביהודה ושומרון, ההחלטה הזאת, שאין ספק שהיא החלטה קונטרוברסלית, לפחות מנגנון קבלת ההחלטה יהיה מנגנון מקובל ומוסכם.
צבי האוזר: ולכן אני מבקש להעביר את זה לוועדה המתמחה בנושא – ועדת החוץ והביטחון.
אחמד טיבי: מאבק בסמים.
איתן גינזבורג: חבר הכנסת סמי אבו שחאדה ואחרי זה סמוטריץ'.
סמי אבו שחאדה: אני שמעתי פשוט שפינדרוס ביקש את הרוויזיה, לא שמעתי אם אמרת מתי הרוויזיה.
איתן גינזבורג: עוד לא אמרתי, אדוני.
סמי אבו שחאדה: לגבי מה שמציע האוזר, אני חושב שזה שטח כבוש.
יצחק פינדרוס: גם הכנסת שטח כבוש.
יצחק פינדרוס: מה זה משנה לך 19 שנה?
סמי אבו שחאדה: הרי יש סיבה למה כל הניסיון להחביא את כל הדברים האלה, ולהעביר כל מיני דברים וקומבינות.
סמי אבו שחאדה: כי זה שטח כבוש, אדון האוזר, והכיבוש הזה צריך להסתיים.
סמי אבו שחאדה: זה כל שמה שצריך.
מיכאל מלכיאלי: אז נעשה משאל עם על השטח הזה.
סמי אבו שחאדה: כל מה שצריך לקרות עם הכיבוש זה שהכיבוש צריך להסתיים.
צבי האוזר: צריך להחיל את הריבונות על חצי מיליון ישראלים שחיים בשטח שהוא שטח מוחזק.
סמי אבו שחאדה: ובשביל שהכיבוש הזה יסתיים צריך לקרוא לו בשמו – הכיבוש, כדי להתמודד עם זה נכון.
צבי האוזר: לקרוא לו בשמו – הוא שטח מוחזק, הוא שטח במחלוקת.
צבי האוזר: הגיעה העת לסיים את המחלוקת, להחיל את הריבונות על חצי מיליון ישראלים.
איתן גינזבורג: חבר הכנסת האוזר.
אחמד טיבי: אבל סמי בזכות דיבור.
סמי אבו שחאדה: אני אומר:
סמי אבו שחאדה: כדי שהכיבוש הזה יסתיים צריך לקרוא לזה בשם, צריך לאבחן את הבעיה בשביל לפתור אותה.
סמי אבו שחאדה: וכיבוש הוא כיבוש הוא כיבוש, לא משנה איך תרצה לקרוא לו.
הילה שי וזאן: זה גם תל אביב, לא?
איתן גינזבורג: חברת הכנסת שי וזאן, תנו לו לדבר.
איתן גינזבורג: אני מניח שעמדתו לא כעמדתכם, אבל דעתו צריכה להישמע.
הילה שי וזאן: מה, שיח' מוניס לא - - -
איתן גינזבורג: חברת הכנסת שי וזאן, חבר הכנסת טיבי.
אחמד טיבי: היא מציעה לי את שיח' מוניס.
איתן גינזבורג: אני מבקש מכם.
איתן גינזבורג: דעתו של אבו שחאדה כנראה לא כדעתכם, אבל דעתו תישמע, לי הפרעה.
יצחק פינדרוס: אני רוצה להבין.
איתן גינזבורג: לא, אני מבקש לא להפריע, חבר הכנסת פינדרוס.
יצחק פינדרוס: לא לנאום, לשאול.
איתן גינזבורג: לא להפריע ולא לשאול.
איתן גינזבורג: הוא באמצע זכות דיבור.
איתן גינזבורג: כן, בבקשה, חבר הכנסת סמי אבו שחאדה.
יצחק פינדרוס: מה ההבדל בין הכנסת לבין השטחים?
יצחק פינדרוס: 19 שנה?
סמי אבו שחאדה: קודם כול, אני מודה לך על השמירה על זכות הדיבור שלי.
סמי אבו שחאדה: ואני פשוט אומר שכל החוקים האלה מביאים אותנו למקום שהוא לא נכון.
סמי אבו שחאדה: מה לא נכון?
סמי אבו שחאדה: יש פה קומבינה, אנשים רוצים לא לראות את האמת.
סמי אבו שחאדה: האמת היא שיש כיבוש, הכיבוש צריך להסתיים.
סמי אבו שחאדה: זה הכול.
אחמד טיבי: אני עכשיו.
איתן גינזבורג: לא, קודם סמוטריץ' ביקש.
בצלאל סמוטריץ': אני מבקש שההצעה תועבר לדיון בוועדת החוקה.
בצלאל סמוטריץ': חוק משאל העם הוכן בוועדת החוקה.
בצלאל סמוטריץ': מתיישבי יהודה ושומרון אינם אזרחים סוג ד', ואין שום סיבה בעולם שעניינם יידון בוועדת החוץ והביטחון.
איתן גינזבורג: אגב, גם הצעת חוק-יסוד: משאל עם הייתה בוועדה משותפת של חוקה וכנסת.
בצלאל סמוטריץ': זה יכול להיות.
בצלאל סמוטריץ': בוא נאמר שחוץ וביטחון ודאי לא.
בצלאל סמוטריץ': זאת אומרת, אני קצת לא מבין את חבר הכנסת האוזר, חוץ מזה שהוא רוצה את זה אצלו.
בצלאל סמוטריץ': הרי הוא בא ואומר: אני רוצה לסייע להתיישבות ולמתיישבים ולעגן את מעמדם, שיהיה יותר קשה לגרש אותם מהבית.
בצלאל סמוטריץ': אבל אז, במקום לנרמל שם את החיים, ואני רוצה שכמו שחוק כזה אם יוחל על תושבי תל אביב ידון בחוקה, כך גם אם יוחל ביהודה ושומרון ידון בחוקה.
בצלאל סמוטריץ': בחוץ וביטחון עסוקים בצבא, בביטחון, לא באזרחים.
בצלאל סמוטריץ': תושבי יהודה ושומרון – זה שהם כפופים לשלטון צבאי זה עיוות גדול, ואני לא מוכן בשום אופן שגם הכנסת תהיה חלק מהעיוות הזה.
בצלאל סמוטריץ': ולכן אני מבקש שזה יהיה במקום הטבעי של הצעה מהסוג הזה, וזה בוועדת החוקה.
אחמד טיבי: לפי החוק הבין-לאומי, כנראה שרק אני וסמי מדברים בשפה הזאת, משאל העם בשטח כבוש שואלים את העם שנמצא תחת כיבוש, אם הוא רוצה להיות תחת המשטר הצבאי או להשתחרר ממנו.
אחמד טיבי: והכובש לא עושה משאל עם של הצד הכובש, אם להמשיך בכיבוש או לספח.
אחמד טיבי: ולכן כל החוק הזה הוא לא רציני, מנוגד לחוק הבין-לאומי.
צבי האוזר: זה לא משאל עם על סיפוח, זה על העברת אוכלוסייה, שהיא מנוגדת לחוק הבין-לאומי, ובאף סכסוך אתני לא מציעים להעביר אוכלוסייה.
סמי אבו שחאדה: ההעברה לא הייתה - - - להיות מהתחלה.
סמי אבו שחאדה: הם לא צריכים להיות שם.
צבי האוזר: אף העברה.
צבי האוזר: אתם מדברים גבוהה גבוהה על זכויות אדם.
צבי האוזר: מדובר בזכויות של חצי מיליון ישראלים.
צבי האוזר: אתם מציעים הצעה - - -
איתן גינזבורג: חבר הכנסת האוזר, חבר הכנסת אבו שחאדה, עכשיו טיבי נמצא בזכות דיבור.
סמי אבו שחאדה: סליחה.
אחמד טיבי: לפי החוק הבין-לאומי, לפי אמנת ז'נבה, א' העברת אוכלוסין, הכוונה לעם ולאוכלוסייה תחת כיבוש ולא לכובשים.
אחמד טיבי: הכובשים, לפי החוק הבין-לאומי, הנוכחות שלהם היא עבירה.
אחמד טיבי: אפילו העברת אסירים פלסטינים מתוך השטחים הכבושים לבתי כלא בישראל היא עבירה על החוק הבין-לאומי.
אחמד טיבי: והדבר הטוב ביותר, שאזרחים ישראלים – תגידו, ינקלביץ' שרה לתפוצות, נכון?
אחמד טיבי: – שלאחרונה היא מבקרת אותם, סימן שהם בתפוצות.
אחמד טיבי: ולכן צריך להחזיר אותם לישראל, לתוך מדינת ישראל, בתוך הקו הירוק.
אחמד טיבי: ולחזק את המיניסטריון הזה של ינקלביץ', שלאחרונה בגלל שאין נסיעות לחו"ל היא נוסעת לחו"ל אחר.
אחמד טיבי: חשוב לחזק את ינקלביץ'.
איתן גינזבורג: עוד התייחסות?
איתן גינזבורג: כן, חבר הכנסת דיין.
עוזי דיין: תודה רבה, כבוד היושב-ראש.
עוזי דיין: החברים הנכבדים, קודם כול, הרבה מהדברים שאנחנו דנים בהם - - -
איתן גינזבורג: חברי הכנסת, אני מבקש לאפשר לחבר הכנסת דיין לדבר בלי הפרעה.
יצחק פינדרוס: איתן, רק רציתי להבין - - -
איתן גינזבורג: רגע, אבל תן לדיין לדבר, הוא באמצע משפט.
עוזי דיין: הרבה מהדברים שאנחנו דנים כאן אפשר היה לא לדון בהם אם שר הביטחון היה ממלא את תפקידו.
עוזי דיין: והדבר הבולט ביותר עניין הסדרת ההתיישבות.
עוזי דיין: הסדרת ההתיישבות הייתה צריכה לעלות להחלטת ממשלה, והיא לא עולה, בגלל ששר הביטחון העביר את זה עכשיו להתייחסות של היועץ המשפטי.
עוזי דיין: דבר ראשון, היה זמן לעשות את זה – קטי, אתם מפריעים לי.
קטי קטרין שטרית: מה נסגר איתך?
עוזי דיין: צאו החוצה ודברו.
עוזי דיין: כי אני מדבר, ואני אומר לך חמש פעמים, ואת לא שומעת.
עוזי דיין: בקיצור, אפשר היה לעשות את הדברים האלה אם שר הביטחון היה ממלא את תפקידו, בעיקר בכל מה שקשור ליהודה ושומרון.
עוזי דיין: דבר שני, אני מסכים לגמרי עם הדעה שעלתה כאן ממספר מקומות ודברים, זה לא נכון שאנחנו ניתן את זה פר ועדה מסוימת, בגלל שכרגע הקונסטלציה כאילו יותר נוחה לזה.
עוזי דיין: זה חוקים מאוד מאוד חשובים, ובעיקר חוקי יסוד צריכים להידון איפה שנהוג ונכון שהם יידונו.
עוזי דיין: בפרט אני ממליץ לא להעביר את זה לוועדת החוץ והביטחון, בגלל שכל מה שקשור להתיישבות היהודית ביהודה ושומרון הוא לא נושא ביטחוני, הוא נושא לאומי.
עוזי דיין: ובהזדמנות זאת כדאי גם לומר, שאם רוצים ללכת על יעילות וכו', אז ועדת החוץ והביטחון היא אחת הוועדות הפחות-יעילות שיש לנו.
יצחק פינדרוס: אני שמעתי את חבר הכנסת שחאדה, ואני מנסה באמת להבין מה ההבדל בין המבנה פה או תל אביב או יהודה ושומרון?
יצחק פינדרוס: סך הכול ההבדל הוא 19 שנה בכיבוש – זה ב-48', זה כבשו ב-67', שניהם שטחים כבושים.
בצלאל סמוטריץ': אתה צודק, הוא לא מכיר לא בזה ולא בזה.
יצחק פינדרוס: לכן לא הבנתי.
יצחק פינדרוס: זאת אומרת, אם ועדת החוקה יכולה לדון על תל אביב, למה היא לא יכולה לדון על יהודה ושומרון?
יצחק פינדרוס: מה ההבדל ביניהם?
איתן גינזבורג: יושב-ראש ועדת החוקה ביקש שזה יהיה אצלו באמת.
סמי אבו שחאדה: אני אשמח לענות.
יצחק פינדרוס: שניהם נכבשו בהפרש של 19 שנה – לצערנו הרב, היה 19 שנה שלקח לנו לכבוש את החלק השני של ארץ ישראל.
יצחק פינדרוס: אבל מה ההבדל ביניהם, הם שניהם שטחים שכבשנו?
יצחק פינדרוס: כולל מקום הכנסת, כידוע לך, כולל השכונות פה באזור, כולל תל אביב, כולל יפו, כולל הכול.
יצחק פינדרוס: אז אין שום הבדל.
יצחק פינדרוס: שתיים, במסגרת האווירה פה בכנסת, אז יכול להיות שצריך להעביר את זה בכלל לוועדה למעמד האישה, כי ראיתי הרבה חוקים שעוברים מוועדה לוועדה.
סמי אבו שחאדה: האמת, הוועדה למלחמה בפשיעה צריך להעביר את זה.
מיכאל מלכיאלי: למה לא הוועדה לפניות הציבור?
יצחק פינדרוס: הוועדה לפניות הציבור, הוועדה למעמד האישה.
יצחק פינדרוס: אולי אחת הוועדות האלה.
מיכאל מלכיאלי: אולי ועדת האתיקה.
יצחק פינדרוס: בפרט שבאמת יכול להיות שהוועדה לזכויות האישה, כי לאנשים ביהודה ושומרון אין היום חשמל זורם ואין מים ואין מעבר לפעמים, אז יכול להיות שבאמת צריך להעביר את זה לשם; או לוועדת הפנים, לראות איך המשטרה עוצרת אנשים ולא נותנת להם לעלות למאחזים מסוימים.
יצחק פינדרוס: לכן אני לא בטוח לאיזה ועדה זה צריך לעבור, אבל אני חושב שמעמד האישה זו הוועדה הנכונה.
איתן גינזבורג: יש עוד מישהו רוצה להתייחס?
סמי אבו שחאדה: איתן, אני רוצה - - -
מיכאל מלכיאלי: פינדרוס, אנחנו בחנוכה, לא בפורים.
יצחק פינדרוס: אמרת שטח כבוש – זה לא פורים?
איתן גינזבורג: חבר הכנסת אבו שחאדה, לא חייבים לענות.
איתן גינזבורג: כן, אלעזר שטרן.
סמי אבו שחאדה: חבל שהרבי מסאטמר לא נמצא איתנו, אללה ירחמו, הרבי מסאטמר.
סמי אבו שחאדה: חבל שאנשים דתיים כבר לא - - -
אלעזר שטרן: על הדיון הזה – א' אנחנו יודעים שבעבר הקימו ועדה מיוחדת להצבעה על משאל עם.
אלעזר שטרן: אני הייתי בכנסת - - -
איתן גינזבורג: של חוקה וכנסת, כן.
אלעזר שטרן: הדבר השני, הדיון העקרוני על החוק, עוד לפני שמחליטים אם חוקה או לא, זה אי סמיכה עלינו, על חברי הכנסת, על עבודתה של הכנסת, בגלל שעל פניו זה היה צריך להיות החלטה של כנסת ישראל, דווקא בגלל חשיבות ההחלטה, ואני על פניו הייתי חושב שזה צריך להיות בוועדת הכנסת עוד לפני הכול.
אלעזר שטרן: אבל כיוון שזה עסוק במעמדה של הכנסת, אם צריך לבחור, אז בטח זה צריך להיות בוועדת חוקה ולא בוועדת חוץ וביטחון, בגלל שמשאל עם זו הצעת חוק שמתמודדת עם סמכותה של הכנסת, וכופרת בסמכותה של הכנסת או נותנת לגיטימציה לכנסת להתחמק מהחלטתה.
איתן גינזבורג: לא, הצעת החוק אומרת: או משאל עם, או ברוב מיוחד של הכנסת.
איתן גינזבורג: זה מה שאומרת ההחלטה.
אלעזר שטרן: אני מדבר על זה.
אלעזר שטרן: משאל עם הוא כופר בסמכותה של הכנסת, גם אם זו אחת האפשרויות.
צבי האוזר: היא מדברת להחיל על - - - חקיקה ישראלית - - - אין פה שום המצאה.
איתן גינזבורג: שנייה, האוזר, תיכף הוא יסיים, ואני אתן לך - - -
בועז טופורובסקי: זו פחדנות מנהיגותית.
אלעזר שטרן: זה צריך להיות בחוקה.
איתן גינזבורג: כן, האוזר, אתה רוצה משפט אחרון?
צבי האוזר: כן, אמר חברי הטוב, ונדמה לי אולי טעה וחלילה הטעה.
צבי האוזר: החוק הישראלי מחיל משאל עם בכל מקום שיש ריבונות ישראלית.
צבי האוזר: הדיון הזה הוסדר, קוים והוכרע.
צבי האוזר: אני רק אומר: אותו הסדר שישראל ראתה לנכון לנסיגה בירושלים או ברמת הגולן יחול על יישובים ביהודה ושומרון.
צבי האוזר: הסדר אחיד, אחוד.
צבי האוזר: אותה הכרעה, שאמרתי במאה ה-21, בשום מקום על הפלנטה לא מציעים העברת אוכלוסייה כחלק מפתרון סכסוך אתני.
צבי האוזר: אם חלילה ההצעה הזו תוחל על יישובים ביהודה ושומרון, מדינת ישראל או הכנסת תסכים איך לקבל החלטה כזאת קונטרוברסלית.
צבי האוזר: זה המשמעות כולה.
צבי האוזר: ומכיוון שהכנסת קיבלה את ההחלטה על הדרך לקבלת החלטה קונטרוברסלית באזורים אחרים, ביהודה ושומרון, והרי אנחנו יודעים שאם יהיה הסדר גם ירושלים יהיה מי שירצה לחלק אותה וגם רמת הגולן.
צבי האוזר: היו פה רבים וטובים שרצו לרדת ולהושיב את הסורים על הכנרת.
צבי האוזר: הרי את אותו הסדר אנחנו נחיל על חצי מיליון ישראלים שחיים ביהודה ושומרון.
צבי האוזר: וזה יהיה - - - הוגן, שאגב היה במצע גם של יש עתיד.
איתן גינזבורג: רק חידוד קטן, אדוני, כי ציינת קודם את ועדת המשנה לאזור – ועדות משנה לא יכולות לעסוק.
צבי האוזר: לא, זה צריך להיות במליאת הוועדה.
איתן גינזבורג: ועדות משנה לא עוסקות בחקיקה, ולכן ההתמקצעות של ועדת המשנה - - -
צבי האוזר: ההצעה שלי שהוועדה במליאתה, אני רק אמרתי: ההתמחות היא של הוועדה, לרבות הקמת ועדת משנה.
איתן גינזבורג: כן, אבל היא בוועדת משנה, ובוועדת משנה לא עושים חוקים.
איתן גינזבורג: יש שתי הצעות על השולחן: הצעה להעביר לוועדת החוקה, חוק ומשפט, כפי שגם ביקש יושב-ראש ועדת החוקה, חוק ומשפט.
סמי אבו שחאדה: אפשר לייעל את ההצעה ולבקש שיכבדו את החוק הבין-לאומי?
איתן גינזבורג: ועדת העבודה והרווחה, הוועדה המיוחדת לזכויות מעמד הילד וועדת החוץ והביטחון.
איתן גינזבורג: נעבור ועדה ועדה.
איתן גינזבורג: מי בעד ועדת החוקה?
- דדון: תשעה.
איתן גינזבורג: מי בעד ועדת העבודה והרווחה?
איתן גינזבורג: מי בעד הוועדה לזכויות מעמד הילד?
איתן גינזבורג: מי בעד ועדת החוץ והביטחון?
סמי אבו שחאדה: צריך לבדוק פשיעה וסמים, אדוני.
איתן גינזבורג: ברוב קולות הוועדה שתדון תהיה ועדת החוקה, חוק ומשפט.
איתן גינזבורג: הצעת חוק ציון יום לאומי לתרומתה ולפועלה של העדה הדרוזית (תיקון – עיגון מעמדה של העדה הדרוזית כשוות זכויות במדינת ישראל).
איתן גינזבורג: נשמעו שתי הצעות: ועדת החינוך, התרבות והספורט וועדת החוקה, חוק ומשפט.
איתן גינזבורג: חבר הכנסת עמאר, אתה רוצה לדבר?
חמד עמאר: אני עושה תיקון לחוק קיים, והחוק חוקק בוועדת החינוך.
חמד עמאר: מה שאנחנו צריכים לעשות, להחזיר את לוועדת החינוך להמשך דיון והתיקון שהצעתי.
איתן גינזבורג: מישהו עוד רוצה להתייחס להצעת החוק?
איתן גינזבורג: אם לא, אז אנחנו נעבור להצבעה.
איתן גינזבורג: מי בעד העברת חוק ציון יום לאומי לתרומתה ולפועלה של העדה הדרוזית לוועדת החינוך?
איתן גינזבורג: מי בעד ועדת החוקה, חוק ומשפט?
איתן גינזבורג: אם כך, ההצעה תועבר לדיון בוועדת החינוך, התרבות והספורט.
אוסאמה סעדי: אנחנו מבקשים רוויזיה על הקודם.
איתן גינזבורג: אנחנו נתכנס לדיון ברוויזיה, כפי שהתבקש על חוק השוויון, בשעה 10:40.
איתן גינזבורג: היום יום חמישי, כ"ג בטבת התשפ"א, 7 בינואר 2021.
איתן גינזבורג: על סדר-היום מספר נושאים.
איתן גינזבורג: נתחיל מהדברים הפשוטים ואז נעבור לדברים הכבדים.
איתן גינזבורג: אני בסעיף ב', חברים: בקשת הממשלה להקדמת דיון בקשת הממשלה להקדמת הדיון בהצעת חוק הביטוח הלאומי (הוראת שעה – נגיף הקורונה החדש) (תשלום דמי לידה ליולדת בתקופת אבטלה), התשפ"א-2021 (מ/1387), בכל הקריאות.
איתן גינזבורג: זו הצעה ממשלתית שלתעלה להצבעה ביום שני.
אוסאמה סעדי: היה ויכוח, לא?
אוסאמה סעדי: בין האוצר לבין - - -
איתן גינזבורג: זה היה בסכמה.
איתן גינזבורג: זה דבר שכולם רוצים.
איתן גינזבורג: יש על זה הסכמה.
איתן גינזבורג: יש מישהו שרוצה להתייחס להקדמת הדיון?
אוסאמה סעדי: חוק טוב.
אוסאמה סעדי: חוק טוב, צריך לקדם אותו כמה שיותר מהר.
הילה שי וזאן: דנו בוועדה.
הילה שי וזאן: כרגע משמעבירים וזה חיובי מאוד, זה לגבי השכירות.
הילה שי וזאן: אבל יש עניין לגבי עצמאיות.
הילה שי וזאן: עצמאיות לא כלולות כרגע בהצעת החוק.
אוסאמה סעדי: אבל זה בחוק עצמו.
הילה שי וזאן: דיברתי על זה עם מנכ"ל הביטוח הלאומי.
הילה שי וזאן: הם אמרו שהם מבינים שיש שם בעיה.
הילה שי וזאן: אנחנו עובדים מולם.
הילה שי וזאן: נעשה מאמץ להגיע להסכמה כדי שגם עצמאיות ייכנסו.
הילה שי וזאן: זה חייב לעבור בחקיקה.
איתן גינזבורג: ידונו בוועדה בחוק עצמו.
אוסנת הילה מארק: זה בא בסתירה כי דמי אבטלה אין לעצמאים.
איתן גינזבורג: זה יידון בוועדה.
איתן גינזבורג: זה לא קשור - - -
הילה שי וזאן: לקראת שנייה ושלישית אנחנו מקווים - - -
אוסאמה סעדי: נכון, לכן אני אומר - - -
איתן גינזבורג: סעיף ג', סליחה, סעיף א': בקשת יושב-ראש ועדת כספים למיזוג הצעות החוק הבאות:
איתן גינזבורג: הצעת חוק התכנית להבראת כלכלת ישראל (תיקוני חקיקה להשגת יעדי התקציב) והצעת חוק התוכנית להבראת כלכלת ישראל (תיקוני חקיקה להשגת יעדי התקציב).
איתן גינזבורג: יש כאן בקשה של יושב-ראש ועדת הכספים למיזוג שתי הצעות החוק.
ארבל אסטרחן: תגיד את המספרים שלהן לפרוטוקול.
איתן גינזבורג: ממשלתית:1385; פרטית: פ/2228/23.
איתן גינזבורג: אני מבין שזה בהסכמה גם כן.
איתן גינזבורג: מישהו רוצה להתייחס למיזוג שתי הצעות החוק?
אוסאמה סעדי: אלה שתי הצעות שעברו בוועדת הכספים.
איתן גינזבורג: מי בעד מיזוג שתי ההצעות ירים את ידו.
איתן גינזבורג: בעד הצעת יו"ר ועדת כספים – 11
איתן גינזבורג: הצעות החוק ימוזגו.
איתן גינזבורג: סעיף ג' - קביעת ועדה לדיון בתקנות סמכויות מיוחדות להתמודדות עם נגיף הקורונה החדש (הוראת שעה) (הידוק הגבלות), התשפ"א–2021.
איתן גינזבורג: פניית יושב-ראש ועדת החינוך, התרבות והספורט בדרישה לכינוס דחוף של ועדת הכנסת לטובת דיון שיקבע איזו ועדה תדון בתקנות הסמכויות המיוחדות ביחס לסגר שאמור עכשיו להיות נדון.
איתן גינזבורג: אנחנו יודעים שהממשלה העבירה את זה לוועדת חוקה, ויושב-ראש ועדת חינוך ביקש את כינוס הוועדה כדי לדון היכן ידונו הנושאים שקשורים, בעיקר נושא החינוך.
איתן גינזבורג: בבקשה, אדוני יושב-ראש ועדת חינוך.
רם שפע: שלום לכולם, אחר צוהריים טובים.
רם שפע: האמת, לא תכננתי שלא אני אהיה פה ולא אתם תהיו פה, אבל הממשלה, כמו שהיא אוהבת, ניסתה לעשות מחטף – בואו נקרא לילד בשמו.
רם שפע: במהלך כל החודשים האחרונים יש התנהלות סדורה – יעקב אשר יודע את זה, אני יודע את זה, חבר הכנסת מרגי יודע את זה וכך גם חיים כץ - -
: מה - - -